CELEX: 32020D1277
Language: fi
Date: 2020-09-09 00:00:00
Title: Neuvoston täytäntöönpanopäätös (EU) 2020/1277, annettu 9 päivänä syyskuuta 2020, luvan antamisesta Tanskan kuningaskunnalle ja Ruotsin kuningaskunnalle jatkaa yhteisestä arvonlisäverojärjestelmästä annetun direktiivin 2006/112/EY 168, 169, 170 ja 171 artiklasta poikkeavan erityistoimenpiteen soveltamista annetun täytäntöönpanopäätöksen 2013/680/EU muuttamisesta

14.9.2020   
               
               
                  FI
               
               
                  Euroopan unionin virallinen lehti
               
               
                  L 300/35
               
            
         NEUVOSTON TÄYTÄNTÖÖNPANOPÄÄTÖS (EU) 2020/1277,
         annettu 9 päivänä syyskuuta 2020,
         luvan antamisesta Tanskan kuningaskunnalle ja Ruotsin kuningaskunnalle jatkaa yhteisestä arvonlisäverojärjestelmästä annetun direktiivin 2006/112/EY 168, 169, 170 ja 171 artiklasta poikkeavan erityistoimenpiteen soveltamista annetun täytäntöönpanopäätöksen 2013/680/EU muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (1) ja erityisesti sen 395 artiklan 1 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Tanska ja Ruotsi pyysivät komissiossa 20 päivänä helmikuuta 2020 saapuneiksi kirjatuissa kirjeissään lupaa jatkaa sellaisen erityistoimenpiteen soveltamista, joka koskee poikkeusta direktiivin 2006/112/EY 168, 169, 170 ja 171 artiklaan, joissa verovelvollisten vaaditaan käyttävän oikeuttaan vähentää arvonlisävero tai hakea sen palautusta jäsenvaltiossa, jossa se on maksettu.
                  
               
                     (2)
                  
                  
                     Komissio toimitti Tanskan ja Ruotsin tekemät pyynnöt muille jäsenvaltioille direktiivin 2006/112/EY 395 artiklan 2 kohdan toisen alakohdan mukaisesti 2 päivänä huhtikuuta 2020 päivätyllä kirjeellä. Komissio ilmoitti Tanskalle ja Ruotsille 3 päivänä huhtikuuta 2020 päivätyllä kirjeellä, että sillä oli kaikki pyyntöjen arviointia varten tarpeelliset tiedot.
                  
               
                     (3)
                  
                  
                     Poikkeuspyynnöt koskevat Tanskan ja Ruotsin välisen Juutinrauman kiinteän yhteyden käyttömaksuista suoritetun arvonlisäveron palauttamista. Kiinteään omaisuuteen liittyvien palvelujen suorituspaikkaa koskevien arvonlisäverosääntöjen mukaan osa Juutinrauman kiinteän yhteyden käyttömaksusta suoritettavasta arvonlisäverosta on maksettava Tanskaan ja osa Ruotsiin.
                  
               
                     (4)
                  
                  
                     Poiketen vaatimuksesta, jonka mukaan verovelvollisten on käytettävä oikeuttaan vähentää arvonlisävero tai hakea sen palautusta siinä jäsenvaltiossa, jossa se on maksettu, Tanskalle ja Ruotsille annettiin neuvoston päätöksellä 2000/91/EY (2) lupa soveltaa 31 päivään joulukuuta 2002 asti erityistoimenpidettä, jonka nojalla verovelvolliset voivat hakea arvonlisäveron palautusta keskitetysti yhdeltä verohallinnolta. Kyseisen luvan voimassaoloa jatkettiin myöhemmin neuvoston päätöksellä 2003/65/EY (3)31 päivään joulukuuta 2006 asti ja neuvoston päätöksellä 2007/132/EY (4)31 päivään joulukuuta 2013 asti. Tanskalle ja Ruotsille annettiin neuvoston täytäntöönpanopäätöksellä 2013/680/EU (5) lupa soveltaa direktiivin 2006/112/EY 168, 169, 170 ja 171 artiklasta poikkeavaa erityistoimenpidettä 1 päivästä tammikuuta 2014 alkaen 31 päivään joulukuuta 2020 asti.
                  
               
                     (5)
                  
                  
                     Poikkeuksen perusteena ollut oikeudellinen ja tosiasiallinen tilanne on pysynyt muuttumattomana. Tanskalle ja Ruotsille olisi sen vuoksi myönnettävä lupa soveltaa erityistoimenpidettä edelleen rajoitetun ajan.
                  
               
                     (6)
                  
                  
                     Erityistoimenpiteen soveltamisella ei ole kielteistä vaikutusta arvonlisäverosta kertyviin unionin omiin varoihin.
                  
               
                     (7)
                  
                  
                     Täytäntöönpanopäätös 2013/680/EU olisi sen vuoksi muutettava,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan täytäntöönpanopäätöksen 2013/680/EU 2 artiklassa päivämäärä ”31 päivään joulukuuta 2020” päivämäärällä ”31 päivään joulukuuta 2027”.
         
         
            2 artikla
            Tämä päätös tulee voimaan päivänä, jona se annetaan tiedoksi.
         
         
            3 artikla
            Tämä päätös on osoitettu Tanskan kuningaskunnalle ja Ruotsin kuningaskunnalle.
         
         
            Tehty Brysselissä 9 päivänä syyskuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  EUVL L 347, 11.12.2006, s. 1.
         
            (2)  Neuvoston päätös 2000/91/EY, tehty 24 päivänä tammikuuta 2000, luvan antamisesta Tanskan kuningaskunnalle ja Ruotsin kuningaskunnalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 17 artiklasta poikkeavaa toimenpidettä (EYVL L 28, 3.2.2000, s. 38).
         
            (3)  Neuvoston päätös 2003/65/EY, tehty 21 päivänä tammikuuta 2003, päätöksen 2000/91/EY soveltamisalan laajentamisesta luvan antamiseksi Tanskan kuningaskunnalle ja Ruotsin kuningaskunnalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 17 artiklasta poikkeavaa toimenpidettä (EYVL L 25, 30.1.2003, s. 40).
         
            (4)  Neuvoston päätös 2007/132/EY, tehty 30 päivänä tammikuuta 2007, luvan antamisesta Tanskan kuningaskunnalle ja Ruotsin kuningaskunnalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 17 artiklasta poikkeavaa toimenpidettä tehdyn päätöksen 2000/91/EY voimassaolon jatkamisesta (EUVL L 57, 24.2.2007, s. 10).
         
            (5)  Neuvoston täytäntöönpanopäätös 2013/680/EU, annettu 15 päivänä marraskuuta 2013, luvan antamisesta Tanskan kuningaskunnalle ja Ruotsin kuningaskunnalle jatkaa yhteisestä arvonlisäverojärjestelmästä annetun direktiivin 2006/112/EY 168, 169, 170 ja 171 artiklasta poikkeavan erityistoimenpiteen soveltamista (EUVL L 316, 27.11.2013, s. 39).